Good Times Bad Times

«Good Times Bad Times» er den første låten på hard rockbandet Led Zeppelins debutalbum Led Zeppelin, utgitt i 1969.

Gitarist Jimmy Page plasserte mange mikrofoner rundt om i studio for å skape en live-aktig lyd. Det er en av Led Zeppelins korteste låter, med en lengde på 2:46. Den ble ikke spilt ofte på konserter, men var noen ganger innledning til låta «Communication Breakdown», som finnes på samme album.

Kategori:Led Zeppelin-sanger
Kategori:Sanger fra 1969